DRT ผลงานปีนี้ยังสดใส จากแผนการรุกตลาดทุกช่องทาง
DRT ผลงานปีนี้ยังสดใส จากแผนการรุกตลาดทุกช่องทาง
18 เม.ย. 2560

บล.ฟินันเซีย ไซรัส ระบุในบทวิเคราะห์วันนี้ (18 เม.ย.) ว่า แนวโน้มกำไรไตรมาส 1/60 ของบริษัท ผลิตภัณฑ์ตราเพชร จำกัด (มหาชน) หรือ DRT ฟื้นตัวดีจากฤดูกาลและภาพรวมตลาดวัสดุก่อสร้างที่ฟื้นจากการกระตุ้นเศรษฐกิจของภาครัฐ รวมถึงการเติบโตของตลาดต่างจังหวัด ผ่านการขยายสาขาของ Modern Trade และการส่งออกไปประเทศเพื่อนบ้านโดยเฉพาะ สปป.ลาว
คาดกำไรปกติ +55% เทียบไตรมาสก่อนหน้า, +6% เทียบช่วงเดียวกันของปีก่อน (แต่กำไรสุทธิคาด -20% Y-Y เพราะ ไตรมาส1/60 มีกำไรจากการขายที่ดิน) กำไรทั้งปีน่าจะยังโต 17% เทียบช่วงเดียวกันของปีก่อน จากการรุกตลาดในทุกช่องทาง แต่ราคาหุ้นมี PE 15.7 เท่า ใกล้เต็มมูลค่าที่ 16 เท่าหรือคิดเป็นราคาเหมาะสม 6.30 บาท จึงยังแนะนำถือ